
Εκδήλωση
«Η Κύπρος και ο Καραβάς το 1821»

στο Σπίτι της Κύπρου


Τη Δευτέρα 4 Απριλίου 2022, το Σπίτι της Κύπρου, ο Δήμος Καραβά και η Ένωσις Κυπρίων Ελλάδος (Ε.Κ.Ε.), με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας, πραγματοποίησαν εκδήλωση με θέμα, «Η Κύπρος και ο Καραβάς το 1821».
Εκ μέρους του Σπιτιού της Κύπρου, η Μορφωτική λειτουργός κ. Μαρία Ραγιά καλωσόρισε τους παρευρισκόμενους και στη συνέχεια τον λόγο πήρε ο Δημοτικός Σύμβουλος Καραβά, κ. Αλέξανδρος Ποστεκκής ο οποίος ανέλαβε τον συντονισμό και την παρουσίαση της εκδήλωσης.
Χαιρετισμό απηύθυνε ο Αντιπρόεδρος της Ένωσης Κυπρίων Ελλάδος, κ. Λεωνίδας Μασσοστασής.
Την ομιλία, με τίτλο «Η συμβολή της Κύπρου και η ιδιαίτερη συνδρομή του Καραβά στην Ελληνική Επανάσταση του 1821», του Δημάρχου Καραβά, Δρος Νίκου Χατζηστεφάνου, ο οποίος λόγω έκτακτου κωλύματος δεν παρευρέθηκε στην εκδήλωση, διάβασε ο Δημοτικός Σύμβουλος Καραβά, κ. Παναγιώτης Μανώλη. 
Μαρτυρία αυτόπτη μάρτυρα για τα γεγονότα του 1821 στον Καραβά παρουσίασε η φιλόλογος-ερευνήτρια, κ. Καλλιόπη Χαρμαντά-Πρωτοπαπά.
Απόσπασμα από το βιβλίο «Ανάμεσα στην ιστορία και στον μύθο κρύβεται ένα παραμύθι»  διάβασε η συγγραφέας, Ελίνα Πρωτοπαπά, μαθήτρια Λυκείου.
Στην εκδήλωση μεταξύ άλλων παρευρέθηκαν ο Πρόεδρος ΕΚ.Δ και Δήμαρχος Κυθρέας κ. Πέτρος Καρεκλάς, ο Αντιπρόεδρος ΕΚ.Δ και Δήμαρχος Μόρφου κ. Βίκτωρ Χατζηαβραάμ, ο Δήμαρχος Λύσης κ. Ανδρέας Καουρής, η Δήμαρχος Λευκονοίκου κ. Ζήνα Λυσάνδρου-Παναγίδη,  η Δήμαρχος Ακανθούς κ. Ελένη Μυλωνά-Χατζημιχαήλ, ο Δήμαρχος Λαπήθου κ. Νεοπτόλεμος Κότσαπας και η Αντιδήμαρχος Κερύνειας κ. Μαρία Κουρούγιαννη. 
Σύνδεσμος παρακολούθησης εκδήλωσης:

https://diavlos.grnet.gr/room/1607?eventid=11592

